Vaaldam: Man steeds vermis | Netwerk24
Deur Alet van der Walt 12 Junie 2019 16:35
Daar is nog geen spoor van die vermiste Bradley Coetzee (19), wat Vrydag laas naby Oranjeville by die Vaaldam gesien is nie.
Konst. Josephine Rani, polisiewoordvoerder, sê Coetzee is Saterdagoggend as vermis aangemeld.
Bradley Coetzee Foto: Verskaf
Rani sê die polisie soek oral na Coetzee omdat hulle steeds met ’n voorlopige ondersoek besig is.
Die polisieduikers soek in die water omdat dit is waar hy laaste gesien is.
Natasha Jones, ’n vriendin van die Coetzee-familie, sê op Facebook Coetzee het Vrydag omstreeks 18:30 ’n roeibootjie gebruik om sy vislyn die water in te vat.
Coetzee se een skoen en die boot is deur ’n soek- en reddingspan gevind.
Jones sê almal bid vir ’n wonderwerk en dat Coetzee veilig sal wees.
Coetzee is volgens inligting van die Pink Ladies 1,8 m lank en skraal gebou. Hy het ’n litteken van ’n operasie in sy nek en ’n tatoeëermerk op sy rug.
Hy het ten tye van sy verdwyning ’n denimbroek en baadjie met ’n wit hemp aangehad.
Meer oor: Vaaldam | Vermis
Vermiste Knysna-sakeman lewe, sê Bolhuis